b'\n_START_ARTICLE_\nThink\n_START_PARAGRAPH_\nThink er en norsk, elektrisk drevet bil med plastkarosseri, produceret af selskabet Think Nordic AS._NEWLINE_Firmaet blev stiftet i 1990 under navnet Pivco. Pivco havde sin produktion i Oslo. Pivco udviklede sin f\xc3\xb8rste prototypeserie, PIV2, som kom p\xc3\xa5 markedet 1994. PIV3, ogs\xc3\xa5 kaldt City Bee, blev den n\xc3\xa6ste prototypeserie. Den blev produceret i 120 eksemplarer, og deltog blandt andet i et Station car pr\xc3\xb8veprogram i det nordlige Californien. Den blev ogs\xc3\xa5 afpr\xc3\xb8vet i et omfattende omfang i Norge, og var blandt andet tilg\xc3\xa6ngelig en tid som udlejebil hos Statoil i Norge.._NEWLINE_Prototypeserien PIV3 havde en del mangler, og var ikke nok udviklet til at kunne produceres i et st\xc3\xb8rre antal. Man satte derfor et stort udviklingsprojekt i gang for at udvikle en bil som opfyldte alle krav og som var egnet til serieproduktion. Dette arbejde tog mere tid end forventet, og kassen blev t\xc3\xb8mt._NEWLINE_Pivco blev i 1999 k\xc3\xb8bt af Ford, som og den nye model Think City, blev sat i serieproduktion. Over 1\xc2\xa0000 biler blev produceret. Virksomheden blev i januar 2003 solgt til det schweiziske selskab Kamkorp Microelectronics. Der blev derefter arbejdet med udviklingen af en mini-bus. En prototype blev udviklet, men kom ikke i p\xc3\xa5 markedet._NEWLINE_Denne virksomhed gik konkurs 28. februar 2006. 9. marts blev Think Nordic solgt for 14 millioner norske kroner af en gruppe norske investorer og en del ansatte i Think._NEWLINE_I februar 2007 blev den nye Think-model lanceret. I 2007 fik selskabet tilf\xc3\xb8rt 520 millioner norske kroner i ny kapital, der gjorde at firmaet nu kunne satse internationalt og planen var at det skulle produceres flere tusinder elbiler af typen Think City._NEWLINE_20. desember 2008 kom b\xc3\xa5de Think Global og datterselskabet Think Technology under offentlig administration._NEWLINE_Valmet var nu investor og Think City blev produceret i Finland p\xc3\xa5 fabriken Valmet Automotive i Uusikaupunki. P\xc3\xa5 konceptstadiet var den st\xc3\xb8rre Think Ox, som er firmaets f\xc3\xb8rste elbil med fem s\xc3\xa6der. Produktionen af Think City oph\xc3\xb8rte i marts 2011 og firmaet gik konkurs Juni 22, 2011. Think har et helejet datterselskab i Michigan, USA. Den russiske entrepren\xc3\xb8r Boris Zingarevich oplyste i juli 2011 at det m\xc3\xa5ske skulle v\xc3\xa6re mulig at genoptage produktionen af Think i 1. kvartal 2012. Selskabet skal hedde Electric Mobility Solutions AS.'